
 "చెప్పు.... చెప్పు" "మామయ్యగారికి ప్లాన్ కాగితం దొరికి ఉంటుంది. అది తీసుకుని రహస్యంగా ఈ మారుమూల గ్రామానికి వచ్చాడు. కోడ్ ని డికోడ్ చేయటం పూర్తి అయితే రంగంలోకి దిగవచ్చు. అది ఒక ఆలోచన. రెండోది ఆ గుప్తనిధి ఈ చుట్టుపట్ల ఉందేమో, అందుకని మకాం ఇక్కడ పెట్టారేమో!" "ఇది నీ ఆలోచన అంతేనా!" "అంతే కాస్త ఆలోచించి చూడు. మామయ్యగారు చెప్పింది ఏమిటి? తనకి ఆరోగ్యం సరిగ్గా లేకపోతే డాక్టరు సలహా మీద గాలిమార్పు కోసం ఈవూరు వచ్చారని కదా చెప్పింది!" "ఎస్!" "ఆరోగ్యం సరిగా లేని మామయ్యగారు మన వూరు వచ్చిన తరువాత మందులు లాంటివి వాడగా చూడలేదు. పైగా వంట్లో నలతగా ఉన్న మనిషిలాగా కూడా కనపడలేదు. చక్కగా అన్నీ వేసుకుని భోం చేస్తున్నారు. మధ్యాహ్నము పూట అరిసెలు, సున్నుండలు, చెక్క పకోడీలు, దిబ్బరొట్టెలు వగైరాలు టిఫిన్ గా తీసుకుంటున్నారు. నైట్ న భోంచేస్తున్నారు. శరీరం కూడా వున్నంతలో గట్టిగా వుంది. కనుక.... అనారోగ్యం.... డాక్టరు సలహా...... గాలిమార్పు..... అంతా హంబక్." విమల వివరణ యిస్తూ చెపుతుంటే రవి ఆశ్చర్యపోయాడు. "నీ ముందు చూపుకి తెలివికి నా జోహార్లు విమలా! నిజంగా నీ బుర్ర పాదరసం. నేను ఇంతదూరం ఆలోచించలేదు. ఇప్పుడు వప్పుకుంటున్నాను. క్రైమ్ సాహిత్యంలో మంచి రచనలు చదివితే బుర్ర ఎదుగుతుంది. వాటిల్లో కూడా కొన్ని చౌకబారువి లేకపోలేదు. అందుకే దానిని కొందరు శవసాహిత్యం అని అంటారు." "కావచ్చు ఏమైనా నీవు అర్ధం చేసుకున్నావు అన్నయ్యా! నాకు చాలా సంతోషంగా ఉంది" అంది విమల. "కొంపదీసి ఆ నిధి రహస్యం ఏదో ఉరుముకొండలో లేదుకదా! అంకుల్ అందుకే ఇక్కడ మకాం పెట్టలేదు కదా!" ఈ తఫా ఆశ్చర్యపోవడం విమల వంతయింది. "అవును అలా జరగటానికి కూడా ఆస్కారం వుంది" అంది. ఇరువురూ ఆలోచనలో పడ్డారు. కొత్త విషయం ఏమన్నా తడుతుందేమోనని. కోడ్ ని డికోడ్ చేయటంలో కైలాసగణపతి కన్నా విమల ముందు ఎంతో కొంత సాధించింది. నిజంగా విమల తెలివికలదే. కోడ్ ని డికోడ్ చేసి రాజా అన్నమాట రెండు అక్షరాలని కనిపెట్టగలిగింది. ఇల్లు అలికితే పండుగ కాదు. వర్షం వస్తే బావి నిండదు. పూర్తిగా కనిపెడితే! నిజంగా అది పరమాద్భుతం. కోడ్ ని డికోడ్ చేసి అసలు రహస్యాన్ని తెలుసుకోవడంలో ముందుగా విజయం విమల సాధిస్తుందో తెలియదు, కైలాసగణపతి సాధిస్తాడో తెలియదు. ఈ యిద్దరుగాక వేరేవాళ్ళు సాధిస్తారేమో అంతకన్నా తెలియదు. అది కాలం చెప్పాల్సిన తీర్పు. విమల తరచిచూసి కైలాసగణపతి విషయం మరొకటి కూడా కనిపెట్టింది. అది - కైలాసగణపతి అనారోగ్యం మనిషినని చెపుతూ తిన్నది హరించుకోవటం. జబ్బపుష్టితో వుండటం. కానీ..... "సూర్యారావు చెప్పమనటం వల్ల అతను తనకి అనారోగ్యం..... గాలిమార్పు.... డాక్టరు సలహా.... అని చెప్పాడుగాని అది ఆయనకి పుట్టిన బుద్ధికాదు. ఇది తండ్రి సలహా అని విమలకి తెలియదు. అందుకే ఈ విషయంలో విమల రాంగ్ స్టెప్ వేసింది." విమల రవి నెమ్మదిగానే చర్చించుకుంటున్నారు. అయినా ఆ మాట ఆ యింట్లో మూడో మనిషి వినటం జరిగింది! హరి తలనొప్పిగా వుందని తలనొప్పి మాత్రవేసుకుని పడుకున్నాడు. కాని నిద్రపట్టలేదు. పడుకోటం వల్ల కాస్త తలనొప్పి తగ్గింది. తన గదిలోంచి బయటికి వచ్చి వరండాలోకి వెళ్ళబోతుంటే రవి "నిధి రహస్యం...." అనటం విన్నాడు. అంతే! అక్కడే ఆగి వాళ్ళ మాటలు ఆలకించాడు. కానీ తాను విన్నట్లు చెప్పలేదు. రవి విమల చర్చించుకోటం అయిపోయి లేచారు. హరి త్వరత్వరగా అక్కడనుంచి తప్పుకుని తన గదిలోకి వెళ్ళిపోయాడు. ఇప్పుడు నాలుగో మనిషికి కూడా ప్లాన్ విషయం తెలిసింది.

 "cheppu.... cheppu" "maamayyagaariki plan kaagitam doriki untundi. adhi teesukuni rahasyamgaa ee maarumuula graamaaniki vachaadu. kod ni dicod cheyatam puurti ayithe rangamloki digavachu. adhi oka aalochana. rendodi aa guptanidhi ee chuttupatla undemo, andukani makam ikkada pettaremo!" "idhi nee aalochana antena!" "anthe kaasta aalochinchi chudu. mamayyagaru cheppindi emiti? tanaki aarogyam sarigga lekapothe daaktaru salaha meeda galimarpu kosam eevuru vacharani kada cheppindi!" "es!" "aarogyam sarigaa laeni mamayyagaru mana vuuru vachina taruvaata mandulu lantivi vaadagaa chudaledu. paiga vantlo nalatagaa unna manishilaagaa kuudaa kanapadaledu. chakkaga annee vesukuni bhom chestunnaru. madhyaahnamu poota ariselu, sunnundalu, chekka pakodiilu, dibbarottelu vagairaalu tiffin gaa teesukuntunnaru. nait na bhonchestunnaru. sareeram kuudaa vunnantalo gattigaa vundi. kanuka.... anarogyam.... daaktaru salaha...... galimarpu..... antaa hambak." vimala vivarana yistu cheputunte ravi aascharyapoyaadu. "nee mundu chuupuki teliviki naa joharlu vimala! nijamgaa nee burra paadarasam. nenu intaduram aalochinchaledu. ippudu vappukuntunnaanu. crime saahityamlo manchi rachanalu chadivite burra edugutundi. vaatillo kuudaa konni choukabaaruvi lekapoledu. anduke daanini kondaru savasaahityam ani antaaru." "kaavachhu emaina neevu ardham chesukunnavu annayya! naaku chala santoshamgaa undi" andi vimala. "kompadeesi aa nidhi rahasyam edho urumukondalo ledukada! ankul anduke ikkada makam pettaledu kada!" ee tafaa aascharyapovadam vimala vantayindi. "avunu alaa jaragataaniki kuudaa askaram vundi" andi. iruvuruu aalochanalo paddaaru. kotta vishayam emanna tadutundemonani. kod ni dicod cheyatamlo kailasaganapati kanna vimala mundu entho kontha saadhinchindi. nijamgaa vimala telivikalade. kod ni dicod chesi raja annamata rendu aksharaalani kanipettagaligindi. illu alikithe panduga kaadu. varsham vaste baavi nindadu. puurtigaa kanipedithe! nijamgaa adhi paramaadbhutam. kod ni dicod chesi asalu rahasyaanni telusukovadamlo mundugaa vijayam vimala saadhistundo teliyadu, kailasaganapati saadhistaado teliyadu. ee yiddarugaaka verevallu saadhistaaremo antakanna teliyadu. adhi kaalam cheppaalsina teerpu. vimala tarachichusi kailasaganapati vishayam marokati kuudaa kanipettindi. adhi - kailasaganapati anarogyam manishinani cheputuu tinnadi harinchukovatam. jabbapushtito vundatam. cony..... "suryarao cheppamanatam valla atanu tanaki anarogyam..... galimarpu.... daaktaru salaha.... ani cheppaadugaani adhi aayanaki puttina buddhikaadu. idhi tandri salaha ani vimalaki teliyadu. anduke ee vishayamlo vimala rang step vesindi." vimala ravi nemmadigaane charchinchukuntunnaaru. aina aa maata aa yintlo moodo manishi vinatam jarigindi! hari talanoppigaa vundani talanoppi matravesukuni padukunnadu. kaani nidrapattaledu. padukotam valla kaasta talanoppi taggindi. tana gadilonchi bayatiki vachi varandaaloki vellabotunte ravi "nidhi rahasyam...." anatam vinnadu. anthe! akkade aagi vaalla maatalu aalakinchaadu. cony taanu vinnatlu cheppaledu. ravi vimala charchinchukotam aipoi lechaaru. hari twaratvaragaa akkadanunchi tappukuni tana gadiloki vellipoyaadu. ippudu naalugo manishiki kuudaa plan vishayam telisindi.